कानपुर. यूपी के कानपुर शहर में अब रेड बुल एनर्जी ड्रिंक नहीं बिकेगा। खाद्य विभाग ने इसे शहर में बेचने पर बैन लगा दिया है। कोई इसे बेचता पकड़ा गया, तो 2 लाख रुपए का जुर्माना देना होगा। इस ड्रिंक को सेहत के लिए हानिकारक बताया गया है। खाद्य विभाग ने इसमें सेहत के लिए हानिकारक कैफीन की मात्रा दुगनी बताई है।
जानें क्या होता है कैफीन
- खाद्य विभाग के अधिकारी सैय्यद शाहनवाज हैदर आबिदी के मुताबिक, रेड बुल एनर्जी ड्रिंक पिने के बाद इसमें मौजूद कैफीन जब शरीर के अंदर खून के संपर्क में आता है तब ब्लडप्रेशर और हार्ट बीट बढ़ जाता है।
- कैफीन एक तरह का ड्रग है। एनर्जी ड्रिंक पिने के बाद करीब पंद्रह मिनट के अंदर शरीर में उत्तेजना बद जाती है। किडनी तेजी से शुगर को एब्जोर्ब करने लगता है।
- करीब एक घंटे बाद जब कैफीन और शुगर की मात्रा कम होती है तब उपभोक्ताओं को थकान महसूस होने लगाती है।
- इनके अनुसार खून में कैफीन का असर पूरी तरह खत्म होने में 4-5 घंटे लगते है।
- किसी भी खाद्य प्रदार्थ में मिलावट करने पर खाद्य सुरक्षा मानक अधिनियम 2006 के तहत कार्रवाई की जा सकती है।
- इसमें 3 साल की सजा और 5 लाख रुपये दंड के प्रावधान है।
2 बार हो चुकी है रेड बुल एनर्जी ड्रिंक की जांच
- सैयद शाहनवाज हैदर आबिदी के मुताबिक, रेड बुल एनर्जी ड्रिंक पर साल 2016 में शक होने पर सेपमल भरा गया था। जांच में कैफीन की मात्रा दुगनी मिली थी।
- इसके बाद कंपनी के आग्रह पर इसके नमूने को गाजियाबाद में भी टेस्ट कराया गया, जहां जांच में कैफीन की मात्रा दुगनी मिली।
- दोनों बार जांच में रेड बुल एनर्जी ड्रिंक अनसेफ पाई गई। इसी कारण कानपुर में इसकी बिक्री पर प्रतिबन्ध लगा दिया।
- कोई भी दुकानदार इसे बेचता हुआ पकड़ा गया तो उसपर सख्त कार्यवाही होगी।
शहर में अबतक करीब 1.5 लाख रुपए का माल जब्त
- इनके मुताबिक, शहर में अभीतक रेड बुल एनर्जी ड्रिंक के करीब दो हजार से ज्यादा बोतल सील किए जा चुके हैं।
- मार्केट में इसकी कीमत 1.5 लाख रुपये से ज्यादा है।
- खाद्य विभाग ने बीते रविवार को भी शहर के कई थोक विक्रेताओं के यहाँ इसको लेकर छापेमारी कर चुका है।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva